Keski-Suomen terveydenhuolto-oppilaitos

Rakennus A valmistui kesällä 1963. Nyt rakennuksessa toimii Gradia Jyväskylän Hyvinvointi- ja terveysala
Keski-Suomen terveydenhuolto-oppilaitos (ent. Jyväskylän tilapäinen sairaanhoitajakoulu, Keski-Suomen sairaanhoitaja-terveyssisarkoulu, Keski-Suomen sairaanhoito-oppilaitos) käynnisti toimintansa 1. marraskuuta 1954 Jyväskylässä. Koulun opetus järjestettiin aluksi Keski-Suomen keskussairaalan tiloissa. Jyväskylään 1954 avattu keskussairaala lisäsi työvoiman tarvetta. Myös esimerkiksi osassa Keski-Suomen kunnissa ei ollut aina omaa terveydenhoitajaa. Oppilaitos oli aluksi valtion omistama.
Jyväskylän kaupunki lahjoitti keskussairaalanmäeltä 55 651 m2 suuruisen tontin oppilaitoksen käyttöön 14. joulukuuta 1955.
Rakennus C valmistui kesällä 1963 asuintaloksi opettajille. Rakennuksessa on toiminut myös mm. oppilaitoksen kirjasto. Taustalla näkyy korkea rakennus B, joka oli aluksi oppilaskoti
Rakennustyöt aloitettiin 1. lokakuuta 1961. Jonas Cedercreutzin ja Helge Railon suunnittelma sairaanhoitajaopisto valmistui kesällä 1963 ja muutto tapahtui 15. elokuuta 1963. Samassa yhteydessä valmistui opetustilojen lisäksi asuintalo opettajille sekä oppilaskoti.
Tiivis yhteistyö keskussairaalan kanssa jatkui. Opiskelijat harjoittelivat sairaalassa, ruokailivat keskussairaalan ruokalassa, oppilaitos sai lämmön sairaalan lämpökeskuksesta ja pyykit pestiin sairaalan pesulassa.
| Rehtorit  |
| --- | --- |
1954–1973: Iines Kuittinen
1973–1978: Hellin Huuhtanen
1978–1988: Pirkko Järvinen
1989–1997: Inkeri Papp
Ruokalarakennus Hoivakka vihittiin käyttöön 5. syyskuuta 1989
Arkkitehtitoimisto Risto Kauria ja Risto Turtolan suunnittelema uusi päärakennus otettiin opetuskäyttöön 9. elokuuta 1993. Nyt rakennuksessa toimii Gradia Jyväskylän Hyvinvointi- ja terveysala
Tilat kävivät pian ahtaaksi ja lisää tilaa vuokrattiin Kypärämäen ja Kilpisen koululta, Teknisetä oppilaitokselta, Taulumäen rauhanyhdistykseltä, Vapaudenkadulta Osuuskauppa Keskimaalta, Rentokunto Ky:ltä, Kerrostyö Oy:ltä, Gummerruksenkadulta, Väinönkadun Marttalasta ja Jyväskylän kaupungin terveyskeskuksesta. Arvioitiin, että vuokrakuluihin kuluu vuosittain noin miljoona markkaa kun keskusteltiin uuden päärakenuksen rakentamisesta. Arkkitehtitoimisto Martti J. ja Anna-Maija Jaatisen suunnittelma ruokalarakennus Hoivakka vihittiin käyttöön 5. syyskuuta 1989. Arkkitehtitoimisto Risto Kauria ja Risto Turtolan suunnittelema uusi päärakennus otettiin opetuskäyttöön 9. elokuuta 1993. Keski-Suomen terveydenhuolto-oppilaitos siirtyi valtiolta kuntayhtymän hallintaan 1.heinäkuuta 1995.
| Oppilaitoksen järjestämä tutkintokoulutus vuosina 1954-1999 |
| --- | --- | --- | --- |
| 1954–1999 | Sairaanhoitajakoulutus | 1967–1987 | Hammashoitajakoulutus |
| 1959–1996 | Erikoissairaanhoitajakoulutus | 1967–1987 | Apuhoitajakoulutus |
| 1994–1999 | Sairaanhoitajakoulutus, engl. | 1987–1995 | Perushoitajakoulutus |
| 1975–1994 | Kätilökoulutus | 1993–1999 | Lähihoitajakoulutus |
| 1957–1993 | Terveydenhoitajakoulutus | 1973–1987 | Vastaanotto- ja osastoavustajakoulutus |
| 1992–1993 | Erikoislaboratoriohoitajakoulutus | 1975–1987 | Kuntohoitajakoulutus |
| 1966–1992 | Lääkintävoimistelijakoulutus | 1978–1987 | Lastenhoitajakoulutus |
| 1982–1995 | Erikoislääkintävoimistelijakoulutus | 1984–1988 | Mielisairaanhoitajakoulutus |
| 1993–1999 | Fysioterapeuttikoulutus | 1986–1987 | Päivähoitajakoulutus |
| 1989–1998 | Toimintaterapeuttikoulutus | 1981–1986 | Vajaamielishoitajakoulutus |